בס"ד

**פרשת וארא**

## פרק ו'

1. מה זה ושמי ה' לא נודעתי להם?\_\_\_\_\_\_\_\_ ה' לא גילה לאבות את השם הכי קדוש והכי עליון שלו.
2. דיברנו על זה שהדיבור של ה' עם משה הוא המשך השיחה מפרק ה' "למה הרעותה לעם הזה"? ועכשיו ה' עונה לו, "אני ה'" אקיים את הבטחותי, ואני ה' אשלם שכר לכל ההולכים אחרי. [רש"י]
3. מה פרוש "וגם הקימותי את בריתי איתם"?\_\_\_\_ וגם אני צריך לקיים את הברית-השבועה שנשבעתי לאבות לתת להם את ארץ כנען
4. הסבר "וגם אני שמעתי את נאקת בני ישראל", וגם אני שמעתי את זעקת ותפילת בני ישראל.
5. מהי לשון הגאולה הראשונה?\_\_\_ והוצאתי אתכם מתחת סבלות מצרים
6. מה פירושה?\_\_\_\_\_\_\_ שעם ישראל יפסיק לסבול בעבודות פרך
7. מהי לשון הגאולה השניה?\_\_\_\_ והצלתי אתכם מעבודתם
8. מה פירושה?\_\_\_\_ שבכלל כבר לא נהיה עבדים של המצרים
9. מהי לשון הגאולה השלישית?\_\_\_\_ וגאלתי אתכם בזרוע נטויה ובשפטים גדולים
10. מה פירושה?\_\_\_\_\_ שה' יוציא אותנו ממצרים
11. מהי לשון הגאולה הרביעית?\_\_\_\_ ולקחתי אתכם לי לעם והייתי לכם לאלוקים
12. מה פירושה?\_\_\_\_ שה' יקח אותנו להיות העם שלו
13. מתי?\_\_\_\_\_\_ במעמד הר סיני
14. מה לשון הגאולה החמישית?\_\_\_\_\_ והבאתי אתכם אל הארץ וכו'
15. מה פירושה?\_\_\_ שכל המטרה של יציאת מצרים שנבוא לארץ ישראל.
16. "ונתתי אותה לכם מורשה…" אלו שני דברים נתנו לעם ישראל בירושה?\_\_\_\_\_ תורה וארץ ישראל. [תורה ציוה לנו משה]
17. מה ההבדל בין ירושה למתנה? \_\_\_\_ ירושה זה לדורות עולם לבנים של הבנים של הבנים וכו'
18. למה בני ישראל לא שמעו אל משה?\_\_\_ לא כי הם לא האמינו אלא מקוצר רוח ועבודה קשה, בגלל ההכבדה בעבודה לא היה להם פנאי להקשיב.
19. למה התורה מספרת על הייחוס-המשפחה של משה ואהרון?\_\_\_ כי עד עכשיו לא היה כתוב בפרוש מי הם. שנדע מאיזה משפחה הם באו. אין מעמידים מלך אלא ממשפחה מיוחסת
20. מה שם בניו של לוי? גרשון קהת ומררי
21. בן כמה לוי ועמרם היו? \_\_\_\_\_137
22. למה בפסוק כ"ו, אהרון ומשה? וב [כ"ז] משה ואהרון?\_\_\_\_ א. כדי ללמד אותנו שהם שקולים כאחד, שניהם שווים ושניהם צדיקים [רש"י**] ב. פירוש של אחד התלמידים: אהרון קודם כשמדובר על התולדות, ומשה קודם כשמדובר על החשיבות. [וכך כתב החזקוני], יישר כח!!!**
23. למה עוד פעם משה אומר הן אני ערל שפתיים? \_\_\_\_ הוא לא אומר עוד פעם, הוא חוזר לאותה נקודה שהיינו בה.

## פרק ז'

1. למה ה' יחזק את לבו של פרעה?\_\_\_\_ כי פרעה ב5 מכות הראשונות הכביד את ליבו ואח"כ הוא ישלח את בני ישראל, כדי לא לחטוף מכות ולא כי הוא חזר בתשובה, ולכן ה' מקשה את לבו בשביל שיקבל עונש, ושהוא וכל העולם ילמדו לקח לא לעשות דבר כזה שוב.
2. בני כמה היו משה ואהרון?\_\_\_\_ משה בן 80 אהרון בן 83
3. תנין= נחש
4. מה הנס הכפול במופת התנין? שמטה אהרון חזר להיות מטה, ואז הוא בלע את המטות של החרטומים.
5. למה משה עשה את מופת התנין אל פרעה?\_\_\_\_ אולי זה יגרום לו לחזור בתשובה.

### מכת דם

1. למה המכה הראשונה היא על היאור?\_\_\_\_ א. כי היאור, הוא האליל של מצרים כי הם שותים ממנו, והוא משקה להם את כל השדות, ולכן קודם כל ה' מכה את האליל שלהם. ב. מידה כנגד מידה, עם היאור המצרים עשו הרבה צרות לישראל, ולכן היאור חוטף ראשון.
2. למה אהרון הכה את היאור ולא משה? \_\_\_\_ כי היאור הגין על משה, ומשה הכיר לו טובה ולכן לא הכה אותו.
3. האם גם לישראל המים נהפכו לדם?\_\_\_\_ מה פתאום, אפילו אם ישראל ומצרי שתו מאותה כוס, המצרי שתה דם וישראל מים.
4. הבאנו את המדרש שאומר שרק כשהמצרים קנו בכסף מים מהיהודים, אז המים נשארו מים, ומזה נתעשרו ישראל.
5. הסבר: "ולא שת לבו גם לזאת\_\_\_\_ ופרעה לא שם לב, והתעלם ממופת הנחש, וממכת דם.
6. למה מצרים חפרו סביבות היאור?\_\_\_\_\_ הם חשבו אולי רק המים שהם רואים נהפכו לדם, אבל באמת, הם לא מצאו והכל היה דם [מדרש רבה].
7. כמה זמן הייתה כל מכה?\_\_\_\_\_ שלושה שבועות התראה, והמכה בפועל שבוע.
8. **פרושי מילים:** הקימותי=אקיים נאקת=צעקת נשאתי את ידי=נשבעתי ערל שפתיים=מתקשה בדיבור פרק ז: ונתתי את ידי=אכה בהם חרטומים=מכשפים להטיהם=כשפים שלהם מאן=מסרב עד כה=עד עכשיו דגה=דגים ובאש=והסריח ונלאו=ולא יוכלו יאוריהם=תעלות מים אגמיהם=מים עומדים בעצים ובאבנים=כלי עץ וכלי אבן

### מכת צפרדעים

1. מדוע משה ואהרון מתרים בפרעה ומזהירים אותו על מכת צפרדע? \_\_\_\_\_\_ כדי לתת לו הזדמנות לחזור בתשובה.
2. "ועלו ובאו בביתך ובחדר משכבך… ובבית עבדיך ובעמך", למה המכה תתחיל בפרעה?\_\_\_ כי הוא היה הכי רשע והוא התחיל את הגזירה.
3. הסבר "ובכה ובעמך ובכל עבדיך יעלו הצפרדעים":\_\_\_\_\_\_ שהצפרדעים נכנסו לבטן שלהם. [וגם קרקרו להם בקולות חזקים מאוד, חז"ל].
4. הזכרנו את המדרש על המסירות של הצפרדעים שנכנסו לתנורים על מנת לקיים את דבר ה'
5. למה אהרון הכה את היאור במכת צפרדע?\_\_\_\_\_\_ כמו במכת דם כי היאור הציל את משה.
6. מה קרה לראשונה במכת צפרדע שלא היה במכת דם?\_\_\_\_\_ פרעה קרא למשה ואהרון וביקש שיתפללו לה' שיפסיק את המכה. הודה בקיום ה' לעומת "לא ידעתי את ה'"[פרק ה]
7. למה פרעה ביקש ממשה שיפסיק את המכה? \_\_\_\_\_ כי בניגוד למכת דם שיכלו לקנות מים, כאן הם סבלו מאוד מהצפרדעים. עד כדי שפרעה חשש שהוא ימות [אוה"ח]
8. פרעה ביקש ממשה שיתפלל, ומה הוא הבטיח למשה?\_\_\_\_ שהוא ישלח את העם.
9. הסבר את תשובתו של משה: "התפאר עלי למתי אעתיר לך ולעבדיך ולעמך להכרית הצפרדעים ממך ומבתיך רק ביאור תשארנה"?\_\_\_\_\_ תנסה אותי למתי אתה רוצה שאני אתפלל שהצפרדעים ימותו.
10. למה פרעה מבקש שהצפרדעים יפסקו מחר?\_\_\_\_\_\_ מחר זה זמן קצר, פרעה חשב שיקח למשה הרבה יותר זמן להרוג את הצפרדעים ולכן נתן לו זמן קצר מאוד. [רמב"ן]
11. ממה המצרים סבלו לאחר שהצפרדעים מתו?\_\_\_\_\_ מהריח של הצפרדעים. הם אספו אותם לערמות גדולות שגרמו לסרחון גדול בכל מצרים.
12. איך פרעה התנהג לאחר שהצפרדעים מתו?\_\_\_\_ הכביד את לבו ולא שילח את בני ישראל.

### מכת כינים.

1. מה אין במכת כינים?\_\_\_\_\_ התראה. במכת כינים אין התראה. בכל מכה שלישית אין התראה.
2. למה אהרון היכה את העפר?\_\_\_\_\_\_ כי העפר הגן על משה כשהוא הרג את המצרי, הכרת טובה.
3. ותהי הכינם באדם ובבהמה" מי עוד סבל במכת כינים?\_\_\_\_\_\_ הבהמות.
4. ממה נוצרו הכינים?\_\_\_\_\_ מהעפר. ה' עשה נס וכל האדמה הפכה לכינים.
5. במה מכת כינים היא מידה כנגד מידה?\_\_\_\_\_ א. המצרים העבידו את ישראל בלנקות את הרחובות ובגלל זה היהודים סבלו מכינים, ולכן הם קיבלו עכשיו כינים. ב. כמו שבני ישראל סבלו כל הזמן רצוף בלי הפסקה, המצרים היו עסוקים בלסבול כל הזמן בלי הפסקה.
6. האם החרטומים הצליחו במכת כינים?\_\_\_\_\_ לא!! עכשיו השמועה מתפשטת בכל מצרים שזה לא כשפים אלא אלוקי העברים שמכה במצרים. עד כדי כך שמעכשיו פרעה בכלל לא יקרא לחרטומים כי הוא מבין שהם לא שווים כלום.
7. איך החרטומים קוראים לזה?\_\_\_\_ "אצבע אלוקים היא"
8. במקביל במהלך המכות אני כל הזמן שואל את הילדים ואיך אתם חושבים שבני ישראל מרגישים באותו זמן?\_\_\_\_ שמחים וסוף סוף קצת נחים, ויכולים ללמוד תורה, ולראות איך ה' אוהב אותנו והולך וגואל אותנו.

### מכת ערוב

1. למה קוראים למכה מכת ערוב?\_\_\_\_\_ כי אלו הרבה חיות טורפות מעורבבות.
2. הסבר "והפליתי בין ארץ גושן אשר עמי עומד עליה לבלתי היות שם ערוב"\_\_\_\_\_ שה' יבדיל בין ארץ גושן למצרים ולא יבוא שם ערוב.
3. מה הנס בזה?\_\_\_\_\_\_ שלמרות שדרך חיות טורפות כשהם יוצאות מהיערות והמדברות הם משתוללות ללא הבחנה, כאן הם לא יעברו את הגבול של ארץ גושן. [רמב"ן]
4. "ושמתי פדות בין עמי ובין עמך" מה פסוק זה מוסיף?\_\_\_\_\_\_ שלא רק בארץ גושן לא יהיה ערוב, אלא גם יהודי שיכנס למצרים לא יקרה לו כלום.
5. מה בני ישראל למדו מזה?\_\_\_\_\_ כמה ה' אוהב אותם וכמה הוא שומר עליהם.
6. למה הוא אומר לו מחר יהיה האות הזה?\_\_\_\_ להגיד לו מראש שפרעה לא יאמר שזה מקרה.
7. למה הערוב התחיל בבית פרעה?\_\_\_\_ שוב כי פרעה היה הכי רשע ולכן המכות התחילו בו.
8. מה פרעה מציע למשה?\_\_\_\_\_ שילכו ויקריבו קורבנות במצרים
9. מה משה עונה לו?\_\_\_\_\_ נראה לך שמצרים יסכימו שנקריב קורבן את האלילים שלהם, הם יזרקו עלינו אבנים. אנחנו נלך דרך שלושת ימים ונזבח לה' אלוקנו.
10. מה פרעה שוב מבטיח?\_\_\_ שהוא ישלח את בני ישראל.
11. האם הוא קיים את הבטחתו?\_\_\_\_\_ כמובן שלא. אחרי שמשה התפלל הוא הכביד את לבו.
12. האם החיות הטורפות מתו?\_\_\_\_ לא, הם נעלמו כדי שהמצרים לא ישתמשו ויהנו מהעורות שלהם.
13. **פרושי מילים:**  נוגף=מכה ושרץ=יתרבו משארותיך=המקום שלשים בצק העתירו=תתפללו התפאר עלי=תנסה אותי להכרית=להרוג וסרו=יסתלקו חמרים=ערמות ותבאש=הסריחה הרוחה=הקלה משליח=שולח [משסה] והפלתי=והבדלתי ושמתי פדות=ואבדיל תשחת=תהרס תועבת מצרים=אלילי מצרים יסקלונו=יזרקו עלינו אבנים התל=לרמות הויה=תהיה בלשון הווה

### מכת דבר

1. מה התוספת ב "כי אם מאן אתה לשלח ועודך מחזיק בם"?\_\_\_\_\_ שלמרות שהם כבר לא עבדים אבל עדיין אתה שולל את חירותם ומחזיק אותם בניגוד לרצונם.
2. למה לא כתוב שהפלה ה' בין ארץ גושן לארץ ישראל?\_\_\_\_ כי החידוש הוא שלמרות שהבהמות רועות ביחד ומגפות עוברות באויר, מכל בהמות ישראל לא ימות אחד. [רמב"ן]
3. על אלו מכות מדובר בפרק?\_\_\_\_\_\_\_\_\_\_\_\_\_\_ דבר, שחין ברד.
4. למה משה הולך כל פעם לפרעה ואומר לו שלח את עמי?\_\_\_\_ כדי לתת לו הזדמנות לחזור בתשובה [חז"ל].
5. מה התוספת ב "כי אם מאן אתה לשלח ועודך מחזיק בם"?\_\_\_\_\_ שלמרות שהם כבר לא עבדים אבל עדיין אתה שולל את חירותם ומחזיק אותם בניגוד לרצונם.
6. למה לא כתוב שהפלה ה' בין ארץ גושן לארץ ישראל?\_\_\_\_ כי החידוש הוא שלמרות שהבהמות רועות ביחד ומגפות עוברות באויר, מכל בהמות ישראל לא ימות אחד. [רמב"ן].
7. הסבר "הנה יד ה' הוֹיָה" \_\_\_\_\_\_ יד ה' תהיה עכשיו. בלשון הווה. הייתה-הויה-תהיה.
8. האם כל בהמות מצרים ימותו בדבר? אלו בהמות ימותו?\_\_\_\_ הבהמות שבשדות.
9. האם בני ישראל סבלו במכת דבר? \_\_\_ לא, והפלה ה' בין מקנה ישראל למקנה מצרים. למרות שהבהמות רועות ביחד ומגפות מתפשטות, הדבר לא פגע בבהמות של בני ישראל.
10. למה משה אומר לפרעה שמכת דבר תהיה מחר?\_\_\_\_\_\_ שפרעה לא יאמר שזו מכת מדינה או איזו מגיפה, אלא שידע שהכל מה'.
11. מי עשה את מכת דבר? \_\_\_\_\_\_ ה'.

### מכת שחין

1. האם במכת שחין הייתה התראה?\_\_\_\_ לא
2. באלו מכות אין התראה?\_\_\_\_\_ כל מכה שלישית. כינים, שחין, חושך.
3. אלו ניסים היו במכת שחין?\_\_\_\_\_ היו כמה ניסים, שיד אחת של משה החזיקה מה שמשה ואהרון אספו בשתי ידים. שמשה זרק את פיח הכבשן לשמים, והוא התפזר על כל ארץ מצרים.
4. למה הם עושים את המכה לעיני פרעה?\_\_\_\_\_ כדי שלא יאמר שזה מגפה מהטבע, אלא שידע שזה מה'.
5. איך היה שחין על הבהמות הרי הם מתו בדבר?\_\_\_\_\_\_\_ כי רק הבהמות שבשדות מתו בדבר.
6. למה החרטומים לא יכלו לעמוד לפני משה?\_\_\_\_\_ גם כי הם היו מלאים בפצעים וגם כי הם התביישו בפני משה שהם לא שווים כלום. [רמב"ן]
7. האם פרעה הכביד את לבו?\_\_\_\_\_\_ לא, ה' חיזק את לבו
8. למה ה' היה צריך לחזק את לב פרעה?\_\_\_\_ כי פרעה מאוד סבל במכת שחין ואם ה' לא היה מחזק את לבו, הוא היה שולח את בני ישראל,[ספורנו] ולא היה מקבל עונש על מעשיו הרעים.
9. באלו מכות ה' חיזק את לב פרעה?\_\_\_\_\_ בחמשת המכות האחרונות. משחין והלאה.
10. "כי בפעם הזאת אני שולח את כל מגפותי אל לבך" על אלו מכות משה מזהיר את פרעה?\_\_\_\_ על מכות באח"ב המכות האחרונות שהם הכי קשות.
11. למה ה' לא הרג גם את המצרים במכת דבר?\_\_\_\_ "אולם בעבור זאת העמדתיך, בעבור הראותך את כוחי" [עונש לפרעה, שאמר לא ידעתי את ה'], ולמען ספר שמי בכל הארץ" [שכל העולם יראה מה קורה למי שמתעסק עם בני ישראל].

### מכת ברד

1. הסבר "ועתה שלח העז את מקנך ואת כל אשר לך בשדה"\_\_\_\_\_\_ ועכשיו לך ואסוף את כל החיות והדברים שבשדות, כי מה שלא יאסף הברד יהרוג אותם.
2. מה עשו היראים את דבר ה' ומה עשו אלה שלא?\_\_\_\_\_ הירא את דבר ה' הניס את כל אשר לו לביתו, ומי שלא השאיר את הכל בשדות.
3. אלו ניסים היו במכת ברד?\_\_\_\_\_ א. עצם זה שהיה ברד במצרים, שמעולם לא היה שם. ב. שהאש והמים היו ביחד, והשלימו על מנת לקיים את השליחות של ה' להעניש את המצרים. ג. שהאש ירדה למטה "ותהלך אש ארצה" למרות שדרכה של האש לעלות למעלה [חזקוני] [ד. שהשליחים ששלח פרעה לא נפגעו (כך הסברנו בכיתה כי התלמידים הקשו למה הם לא נהרגו הרי הם היו בחוץ) ה. וכמובן, שבני ישראל לא נפגעו במכת ברד].
4. לאיזה מעלה גבוהה מגיע פרעה במכת ברד?\_\_\_\_ שהוא אומר, "ה' הצדיק ואני ועמי הרשעים"
5. ומה פרעה מבטיח להם? \_\_\_ שהוא ישלח את העם.
6. למה משה היה צריך לצאת מהעיר כדי להתפלל?\_\_\_\_\_ כי העיר הייתה מלאה בעבודה זרה. ומשה לא יתפלל במקום שיש בו עבודה זרה. [רש"י]
7. האם משה מאמין להבטחת פרעה שהוא ישלח את בני ישראל?\_\_\_\_\_ לא. "ואתה ועבדיך ידעתי כי טרם תיראון מפני ה' אלוקים" לא תפחדו מה' כשיסתיים הברד [רש"י].
8. למה הפשתה והשעורה נשברו, והחיטה וכוסמת לא?\_\_\_\_\_ כי הפשטה ושהשעורה גדלו כבר, ולכן הגבעול קשה, והם נשברו. אבל החיטה והכוסמת הם מאוחרות, ולכן הגבעולים רכים ולכן הם לא נשברו.
9. מה זה "ומטר לא ניתך ארצה"?\_\_\_\_\_ שברגע שמשה סיים תפילתו, אפילו הברד שהיה בשמים נעצר ולא הגיע לארץ.
10. במה מכת ברד היא מידה כנגד מידה?\_\_\_\_\_\_ שהמצרים העבידו את בני ישראל בלטעת גנות ופרדסים ושדות, לפיכך בא הברד ושבר את הכל שלא יהנו מזה [חז"ל]
11. פרושי מילים:

מאן=מסרב והפלה=והבדיל פיח כבשן=האפר של הכבשן ואַך= והכיתי ותכחד=ותעלם העמדתיך=השארתי אותך בחיים עודך מסתולל בעמי=עוד אתה ממשיך לעכב את עמי. למן היום הווסדה=מהיום שנבנתה. העז=אסוף ותהלך אש ארצה= האש ירדה למטה העתירו=תתפללו יחדלון=יפסיקו תיראון=תפחדו נכתה=נשברה אביב= גדלה כבר אפילות=מאוחרות